འདས་ལོ་ནས་སྐུ་ཞབས་ཇོན་ལགས་སུ་ཀླད་པའི་སྐྲན་ནད་བྱུང་སྟེ་སྨན་བཅོས་གང་ལེགས་གནང་ཡོད་ཀྱང་ཕན་འབྲས་མ་བྱུང་བར་བརྟེན།ཟླ་འདིའི་ཕྱི་ཚེས་༢༤་ཉིན་ཁོང་གི་ཁྱིམ་མི་རྣམས་ནས་སྨན་བཅོས་མཚམས་འཇོག་གནང་ཡོད་སྐོར་བསྒྲགས་ཡོད་པ་དང་།སྨན་བཅོས་མཚམས་འཇོག་གནང་བར་ཟླ་འདིའི་ཕྱི་ཚེས་༢༥ཉིན་༧གོང་ས་རྒྱལ་བ་རིན་པོ་ཆེ་མཆོག་ནས་ཐུགས་སྣང་གསུང་འཕྲིན་ཞིག་བསྩལ་བའི་ནང་།སྐུ་ཞབས་ཇོན་མེག་ཁན་ལགས་ནས་མུ་མཐུད་སྨན་བཅོས་གནང་རྒྱུ་མིན་པའི་ཐག་གཅོད་གནང་བ་མཁྱེན་རྟོགས་བྱུང་བར་ཐུགས་འཚབ་བྱུང་བ་དང་།སྐུ་ཞབས་ཇོན་ལགས་ནས་རྒྱལ་ཁབ་དང་འགྲོ་བ་མིའི་རིགས་ལ་ཞབས་འདེགས་དམིགས་དཔེར་འོས་པ་གནང་བར་བསྔགས་བརྗོད་དང་སྦྲགས།ཐུགས་སྨོན་སྐྱབས་འཇུག་གནང་བཞིན་ཡོད་སྐོར་གསུངས་འདུག